বন্ধু একটি সাইকেল। সাইকেলে লাগানো রয়েছে জাতীয় পতাকা। আর এই সাইকেল নিয়েই চলেছেন হাজার হাজার মাইল। পরিবার পরিজনের স্মৃতি নিয়েই এগিয়ে চলেছেন নিজের লক্ষ্যে। 
কিন্তু কেন এভাবে দু’চাকার সাইকেলে চেপে গোটা দেশে ঘোরার লক্ষ্যে বাড়ি ছেড়েছেন উত্তর প্রদেশের সন্তকবিরনগরের বাসিন্দা সুদর্শনপ্রসাদ বিশ্বকর্মা? কারণ তাঁর লক্ষ্য দুর্নীতির বিরুদ্ধে মানুষকে সচেতন করা এবং রুখে দাঁড়ানো। এই সঙ্কল্প নিয়ে দেশের সবকটি জেলায় সাইকেলে করে ভ্রমণে বেরিয়েছেন এই কৃষক। সংসার সামলে একটু একটু করে অর্থ সঞ্চয় করে সেই অর্থে সাইকেল নিয়ে দেশ ভ্রমণে বেরিয়েছেন। তবে তাঁর এই মহৎ কাজে অনেক মানুষ পাশেও দাঁড়িয়েছেন।
প্রধানমন্ত্রী নরেন্দ্র মোদীও দুর্নীতি বিরোধী অভিযানে নেমেছেন। নোটবাতিলের মতো সিদ্ধান্ত নিয়ে নির্বাচনী পরীক্ষায় সাধারণ মানুষের সমর্থনও পেয়েছেন। কিন্তু যাবতীয় প্রচারের আড়ালে সেই দুর্নীতি দমনের লক্ষ্যেই দিন রাত সাইকেল চালিয়ে দেশের সব রাজ্য ছুয়ে যাওয়ার লক্ষ্য নিয়েছেন সুদর্শন। পরিবারে রয়েছেন মা, বাবা, ভাই, বোন, স্ত্রী এবং সন্তান। সুদর্শন জানিয়েছেন, পরিবারের সকলকেই তিনি খুব ভালোবাসেন। কিন্তু সব কিছুর আগে নিজের দেশ। তাই পরিবার পরিজন ছেড়ে টানা বাইশ মাস ঘুরছেন রাস্তায় রাস্তায়। ক্লান্তিকে দূরে সরিয়ে ইতিমধ্যেই সাইকেল চালিয়ে ৬৪ হাজার ৫০০ কিলোমিটার ঘুরেছেন। 
আরও পড়ুন
বিশ্বের প্রথম দশটি দুর্নীতিগ্রস্ত দেশ কোনগুলো জানেন? জেনে নিন
লক্ষ্য পূরণে এখনও বাকি ৪ মাস। ঘুরবেন আরও কয়েকটি রাজ্য। সোমবার বর্ধমানে পৌঁছে জানালেন তার স্বপ্নের কথা। সাইকেলে উড়ছে জাতীয় পতাকা। আর সামনে লেখা রয়েছে তাঁর দুর্নীতি বিরোধী বার্তা। চলার পথে অল্প বিশ্রাম নিয়ে ফের নিজের লক্ষ্যে রওনা দেবেন সুদর্শন।
দেখুন ভিডিও

কী বলছেন  এই কৃষক, দেখুন ভিডিও ২